Francesca Michielin

Francesca Michielin (født 25. februar 1995 i Bassano del Grappa i Italia) er en italiensk sanger og låtskriver. Hun ble kjent i 2011, da hun deltok i og vant den femte sesongen av italienske X Factor. Debutsingelen hennes, «Distratto», gikk rett til topps på den italienske singellisten og ble senere sertifisert med dobbelt platina av Federazione Industria Musicale Italiana – landets interesseorganisasjon for musikkbransjen. Michielins første studioalbum, Riflessi di me, ble utgitt i oktober 2012.

Hun har også sunget sammen med den italienske rapperen Fedez på singlene «Cigno nero» og «Magnifico», som begge fikk kommersiell suksess i Italia. Michielins andre topp 10-singel i Italia var «L'amore esiste», etterfulgt av albumet di20 i 2015. Albumet ble re-utgitt i februar 2016 med sporet «Nessun grado di separazione», som endte på andreplass i Sanremo-festivalen 2016, og som toppet den italienske singellisten. Med den engelske versjonen av sangen, «No Degree of Separation»,  representerte hun Italia i Eurovision Song Contest 2016, der hun endte som nummer 16 av 26.

Referanser

Eksterne lenker 
 
 
 
 

Italienske sangere
Deltakere i Eurovision Song Contest 2016
Italienske deltakere i Eurovision Song Contest